cyanic-selkie/wikianc huggingface dataset:
Դևը կարող է լաց լինել
Կերպարների ցանկը
Դանթե - անիմեի գլխավոր հերոսը։ Ունի անտանելի բնավորություն, սակայն զենքը շատ հմտորեն է օգտագործում, որը նրան հաճախ օգնում է բարդ իրավիճակներում։ Ունի հումորի յուրահատուկ զգացում։ Զբաղվում է դևերի որսորդությամբ, որոնք տեղափոխվել են մարդկանց աշխարհ։ Սովորաբար զինված է երկու ատրճանակով՝ «Ebony» (հայ. Սև ծառ), «Ivory» (հայ. Փղոսկր), և «Rebellion» (հայ. Ապստամբություն)։ Սննդի մեջ նախընտրում է պիցցա՝ առանց ձիթապտղի և ելակի աղանդեր։ Շատ անհաջողակ է մոլախաղերում․ անընդհատ պարտվում է Լեդիին և Պետիին։
Տրիշ — դև է, թեև առաջին հայացքից ընդամենը սովորական աղջիկ է։ Նրա գլխավոր հակտկությունը կայածակների կառավարումն է։ Ժամանակին աշխատել Դանթեի հետ, բայց հետո դարձել է ճանապարհորդ աշխարհների միջև։ Շատ նման է իր մորը։
Սեյու՝ Ացուկո Տանակա
Լեդի — Մարդ, ով զբաղվում է դևերի որսորդությամբ։ Լավ հարաբերությունների մեջ է Դանթեի հետ։ Դիմում է նրան ամեն անգամ, երբ նրան պետք է գումար կամ օգնություն։ Քանի որ Դանթեն նրան պարտք է որոշակի գումար, նա սովորաբար նրան օգնում է։ Իր տեսքի հատկությունը գունավոր աչքերն են։
Սեյու՝ Ֆումիկո Օրիկասա
Պետտի Լոուել — Աղջիկ, ով փրկեց Դանթեին։ Լինելով որբ, նա շատ հաճախ էր այցելում «Devil May Cry» գրասենյակ և անփույթ Դանթեի գնալուց հետո փորձում կարգի բերել այն։ Մորից նրա մոտ ոչ մի հիշողություն չի մնացել, բացի լուսանկարներից և մեդալիոնից։
Սեյու՝ Միսատո Ֆուկուեն
Մորիսսոն — Դանթեի հին ու լավ ընկերն է։ Նրա համար գտնում է խոշոր հաճախորդներ, որոնց շնորհիվ «Devil May Cry» գործակալությունում մի փոքր եկամուտ է հայտնվում։
Սեյու՝ Ակիո Օցուկա
Սիդ — թույլ դև, ով լքել է դժողքի խորքերը։ Սկզբում նա անընդհատ վազում էր Դանթեի ետրից, անհասկանալի նպատակներով, որոնք շուտով պարզ են դառնում, երբ նրան հաջողվում է ազատել հզոր սատանա Աբիգելյայի ուժը, որի միջոցով նա պատրաստվում էր իշխել երկու աշխարհներին։ Պարտվել է Դանթեին վերջին սերիայում։
Սեյու՝ Նատի Նոձավա
Նինա Լոուել - Պետիի մայրն է։ Երկար ժամանակ թաքնվել է իր դստրից, քանի որ համարվում է Ալանի արցունքների աղբյուրը։ Բանն այն է, որ Նինան և Պետտին, հզոր ալքիմիկոսի հետնորդներն են, որը կարող է նվաճել դևերին։ Բայց միայն Աբիգել սատանան չէր դասվոմ նրանց շարքին, դրա համար Ալանը օգտագործում էր իր բոլոր ուժերը, որպեսզի Աբիգելին կնքի այդ ցուցակում։ Աբիգելի ազատման միակ կախարդական բանալին Նինայի մեդալիոնի քարն է, որով նա եկել էր «Devil May Cry» գրասենյակ և տվել Դանթեին դրա պահպանման համար։
Ծանոթագրություններ
Կատեգորիա:2007 հեռուստասերիալներ Կատեգորիա:Մուլտսերիալներ
Սուրբ Ծննդյան տաճար (Վոլգոդոնսկ)
Սուրբ Ծննդյան տաճար (Храм Рождества Христова), Ռուսաստանի Դաշնության Ռոստովի մարզի Վոլգոդոնսկի թեմի մայր տաճարը Վոլգոդոնսկ քաղաքում։ Վոլգոդոնսկի գործակալության գլխավոր տաճարը։ Վանական համալիրի տարածքում գտնվող Ֆեոդոր Ուշակով ժամատան հետ կազմում է Սուրբ Ծննդյան ծուխը։ Տաճարի ճարտարապետն է Անատոլի Անդրեևը ։
Պատմություն
Սուրբ Ծննդյան տաճարը հիմնադրվել է 2001 թվականի մարտի 7-ին որպես քաղաքի և Վոլգոդոնսկի գործակալության գլխավոր տաճար։ Որպես կառուցման վայր ընտրվել է Վոլգոդոնսկի Նոր մասում նախագծվող մշակույթի և հանգստի «Երիտասարդական» զբոսայգու տարածքը։ Հետագայում մի քանի տարով տաճարի շինարարությունը կանգ է առել։ Շինարարական աշխատանքները վերսկսվել են 2008 թվականի հոկտեմբերի 15-ին։ 2008-2011 թվականներին ապագա տաճարի տարածքում կառուցվել և օծվել է սուրբ Ֆեոդոր Ուշակով փոքր տաճարը, կառուցվել է ռուս նավապետի և ծովակալի հուշարձանը, ապագա տաճարի զանգակատան համար ձեռք են բերվել 13 զանգեր։ 2010 թվականի օգոստոսի 1-ին տրվել է առաջին Սուրբ պատարագը տաճարի ստորին կողմնասեղանում՝ Սերաֆիմ Սարովսկու տաճարում, որն անվանվել է ի պատիվ միջուկային էներգետիկայի հովանավորի ։ 2010 թվականի վերջին տեղադրվել են տաճարի 4 կողային գմբեթները, 2011 թվականի հունվարի սկզբին՝ կենտրոնական գմբեթը։ Արդյունքում տաճարի շենքի ընդհանուր բարձրությունը կազմել է 56 մետր, իսկ հաշվի առնելով կենտրոնական գմբեթին խաչը՝ 58 մետր ։
Տաճարի հետ 8 հեկտար տարածությունում նախատեսվում է մի շարք շենքերի՝ զանգակատան, կիրակնօրյա դպրոցի, բարեգործական ճաշարանի, սրբանկարչական արհեստանոցների, հրատարակչական կենտրոնի, մանկական խաղահրապարակների, ուխտագնացների համար հյուրանոցի և ուղղափառ ճեմարանի կառուցումը։
2011 թվականին կառուցվող տաճարը ձեռք է բերել նորաստեղծ Վոլգոդոնսկի թեմի մայր տաճարի կարգավիճակ ։
Ծանոթագրություններ
Կատեգորիա:Տաճարներ այբբենական կարգով
Սիմոն Սիմոնյան (ազատամարտիկ)
Սիմոն Սիմոնյան,, հայ ազատամարտիկ, Արցախյան ազատամարտի մասնակից։
Կենսագրություն
Սիմոն Սիմոնյանը ծնվել է 1975 թվականի մարտի 7-ին Երևանում։ Ավարտել է Ավանի թիվ 177 միջնակարգ դպրոցը։ 1988 թ․-ի ազգային-ազատագրական զարթոնքին նա ընտանիքի անդամներից գաղտնի մասնակցում է Ազատության հրապարակի ցույցերին, զենք տեղափոխում։
Աղբյուրներ
Կատեգորիա:1975 ծնունդներ Կատեգորիա:Մարտի 7 ծնունդներ Կատեգորիա:Հայ ազատամարտիկներ Կատեգորիա:Երևան քաղաքում ծնվածներ Կատեգորիա:Ապրիլի 15 մահեր Կատեգորիա:1994 մահեր Կատեգորիա:Արիության մեդալակիրներ
Lovedrive
Lovedrive, Scorpions ռոք խմբի 5-րդ ալբոմն է։ «Lovedrive» ալբոմը լույս է տեսել 1978 թվականին։ Այս ալբոմում կա 8 երգ։ Բոլոր 8 երգերը կատարել է Քլաուս Մայնը։ Այս ալբոմի ամենահայտնի երգն է՝ «Coast to Coast»-ը։ Կան նաև այլ երգեր, որոնք նույնպես հայտնություն են ձեռք բերել, դրանք են՝ «Can’t Get Enough» և «Always Somewhere» երգերը։
Արտաքին հղումներ
Կատեգորիա:Երաժշտական ալբոմներ Կատեգորիա:Անգլալեզու ալբոմներ Կատեգորիա:1979 ալբոմներ
10 տարի
10 տարի անց (10 Years), ամերիկյան ռոմանտիկ կատակերգական դրամա, սցենարիստ Ջեյմի Լինդենի ռեժիսորական դեբյուտը։ Գլխավոր դերերումˋ Չենինգ Տատում, Ջասթին Լոնգ, Քեյթ Մառա և այլք։ Ֆիլմի պրեմիերան Ամերիկայի Միացյալ Նահանգներում կայացել է 2012 թվականի սեպտեմբերի 14-ին, իսկ Ռուսաստանում 2012 թվականի դեկտեմբերի 13-ին ։ Ֆիլմի նկարահանումները տեղի են ունեցել 2010 թվականի դեկտեմբերին ։ Ֆիլմը արժանացել է դրական քննադատություններիˋ կարծիքների։ Ֆիլմը Rotten Tomatoes-ից 59 % դրական ակնարկ է ստացել ։ Իսկ Metacritic-ի 100 միավորից 61 միավոր է ստացել ։
Ծանոթագրություններ
Կատեգորիա:Ամերիկյան կինոկատակերգություններ Կատեգորիա:2012 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:2010-ականների ռոմանտիկ դրամա ֆիլմեր Կատեգորիա:2010-ականների ռոմանտիկ կինոկատակերգություններ Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Նյու Յորքում նկարահանված ֆիլմեր
Ռոնան Ֆերրոու
Սետչել Ռոնան Օ'Սալիվան Ֆերրոու (Satchel Ronan O'Sullivan Farrow; ), ամերիկացի լրագրող, իրավաբան և կառավարության նախկին խորհրդատու։
Դերասանուհի Միա Ֆերրոուի և ռեժիսոր Վուդի Ալլենի որդին։
2017 թվականի վերջին «The New Yorker» ամսագրում Ֆերրոուի հոդվածները բացահայտել են պրոդյուսեր Հարվի Վայնշտեյնի կատարած սեռական ոտնձգությունները։ Նրա աշխատանքի համար «The New Yorker»-ը ստացել է Պուլիցերյան մրցանակ՝ հասարակությանը ծառայելու համար (մրցանակը կիսելով« The New York Times»–ի հետ)։ Ֆերրոուի հետագա հետաքննությունները բացահայտել են Էրիկ Շնայդերմանի և Լես Մյունվեսի կատարած ոտնձգությունները, ինչը 2018 թվականին հանգեցրել է նրանց հրաժարականին։
Վաղ տարիներ
Ֆերրոուն ծնվել է Նյու Յորքում՝ դերասանուհի Միա Ֆերրոուի և ռեժիսոր Վուդի Ալլենի ընտանիքում ։ Նա անվանակոչվել է հայտնի բեյսբոլիստ Սեթել Փեյջի և դերասանուհի Մաուրեն Օ'Սալիվանի (նրա մայրական տատի) պատվին։ Նրան տրվել է Ֆերրոու ազգանունը՝ ընտանիքում երկու Ֆերրոուների և հինգ Փրեվինների հետ Ալլեն ազգանունով երեխա ունենալուց խուսափելու համար» ։
Երեխա ժամանակ Ֆերրոուն բաց է թողել դպրոցի դասերը՝ ուսանելով տաղանդավոր երիտասարդների կենտրոնում ։ Սովորել է Սիմոնս Ռոքի Բարդ քոլեջում, այնուհետև տեղափոխվել է Բարդ քոլեջ, որը ավարտել է 15 տարեկան հասակում՝ փիլիսոփայական արվեստի բակալավրի աստիճանով՝ դառնալով պատմության մեջ ամենաերիտասարդ շրջանավարտը ։ 2009 թվականին ավարտել է Եյլի իրավունքի դպրոցը ։
Պետական ծառայաություն
2001–2009 թվականներին Ֆերրոուն եղել է ՅՈՒՆԻՍԵՖ-ի Երիտասարդության ներկայացուցիչը՝ պաշտպանելով Դարֆուրում հակամարտության արդյունքում ճգնաժամի հետևանքով տուժած երեխաների և կանանց իրավունքները, ինչպես նաև օգնել է գումար հավաքել ՄԱԿ-ում  ։ Նա ճանապարհորդել է Դարֆուրում՝ իր մոր՝ ՅՈՒՆԻՍԵՖ-ի բարի կամքի դեսպան, դերասանուհի Միա Ֆերրոուի հետ, ինչպես նաև պաշտպանել է Դարֆուրի փախստականներին ։
Եյլի Իրավունքի դպրոցում ուսման ընթացքում Ֆերրոուն ստաժյոր է եղել «Davis Polk & Wardwell» իրավաբանական ընկերությունում, ինչպես նաև ԱՄՆ Ներկայացուցիչների պալատի Արտաքին հարաբերությունների հանձնաժողովի գրասենյակում, որտեղ զբաղվել է մարդու իրավունքների միջազգային հարցերով ։
2009 թվականին Ֆերրոուն միացել է Բարաք Օբամայի վարչակազմին՝ որպես Աֆղանստանում և Պակիստանում հատուկ ներկայացուցչի գրասենյակում մարդասիրության և ՀԿ-ների հարցերով հատուկ խորհրդատու ։ Նա Ռիչարդ Հոլբրուկի դիվանագիտական թիմի անդամ է եղել, որի համար նախկինում աշխատել է որպես սփիչռայթեր ։ Հաջորդ երկու տարիների ընթացքում Ֆերրոուն եղել է Աֆղանստանում և Պակիստանում՝ որպես Քաղաքացիական հասարակության և հասարակական գործիչների հետ ԱՄՆ կառավարության հարաբերությունների վերահսկման պատասխանատու ։
2011 թվականին նշանակվել է պետքարտուղար Հիլարի Քլինթոնի երիտասարդության հարցերով հատուկ խորհրդատու ։ Ֆերրոուն պատասխանատու է եղել երիտասարդության հարաբերությունների քաղաքականության և ծրագրերի համար ։ Նա իր ժամկետն ավարտել է 2012 թվականին։
Լրագրություն
Կառավարությունը լքելուց հետո Ֆերրոուն սկսել է իր միջազգային հարաբերությունների ուսումնասիրությունը Օքսֆորդի Մագդալենյան քոլեջում՝ Ռոդսի կրթաթոշակով (բայց այդպես էլ չի ավարտել) ։
Նա գրել է էսսեներ, հոդվածներ և այլ նյութեր՝ բազմաթիվ հրատարակումների համար, ներառյալ՝ «The Guardian»-ը «Foreign Policy», «The Atlantic», «The Wall Street Journal», «Los Angeles Times» և շատ ուրիշ ամսագրեր    ։ 2013 թվականի հոկտեմբերին Ֆերրոուն պայմանագիր է կնքել «Penguin Press»- ի հետ՝ իր «Pandora's Box: How American Military Aid Creates America's Enemies» գիրքը հրատարակելու համար։ Այդ ժամանակից ի վեր թողարկման իրավունքը փոխանցվել է «HarperCollins» տանը. գրքի թողարկման ամսաթիվը անհայտ է ։ 2014 – 2015 թվականներին Ֆերրոուն վարել է «Ronan Farrow Daily» հեռուստատեսային նորությունների թողարկումը  ։
Այդ ժամանակվանից նա դարձել է լրագրության հետաքննություններով զբաղվող «NBC News»-ի թղթակից։ Աշխատել է «Today Show», «Nightly News» և «Morning Joe» ծրագրերում       ։
2017 թվականի հոկտեմբերին, NBC-ի կողմից մերժվելուց հետո՝ Ֆերրոուն «The New Yorker»-ում հրապարակել է իր հեղինակած հոդվածը՝ բացահայտելով պրոդյուսեր Հարվի Վայնշտեյնի կողմից տարիներ շարունակ կատարվող սեռական ոտնձգությունները ։ 2018 թվականին «The New York Times»- ի և լրագրողներ Ջոդի Կանտորի և Մեգան Թվոհեյի հետ, Ֆերրոուն և «The New Yorker»-ը ստացել են հանրային ծառայության համար Պուլիցերյան մրցանակ ։
Ֆիլմերի հնչյունավորում
Ֆերրոուն երկրորդական կերպարներ է հնչյունավորել երկու ճապոնական մուլտֆիլմերի անգլալեզու տարբերակներում՝ «Կոկորիկոյի լանջերից» (2011) և «Քամին ուժգնանում է» (2013) ։
Անձնական կյանք
Նա նշանվել է սցենարիստ և փոթքասթեր Ջոն Լոուեթի հետ ։ 2011 թվականից նրանք հարաբերությունների մեջ են ։
Հայրություն և հարաբերություններ Վուդի Ալլենի հետ
Ֆերրոուն չի շփվում իր հոր՝ Վուդի Ալլենի հետ ։ Նա 2011 թվականին մեկնաբանել է. «Հայրս ամուսնացած է իմ քրոջ հետ։ Դա դարձնում է ինձ և՛ նրա որդին, և՛ աները։ Ահա այդպիսի բարոյական հանցանք...» :
2013 թվականին, այն հարցին, թե արդյոք Ֆերրոուն կարող է լինել Միա Ֆերրոուի նախկին ամուսնու՝ Ֆրենկ Սինատրայի որդին, Միան պատասխանել է, որ «հնարավոր է»։ Ի պատասխան դրան՝ Ֆերրոուն Twitter-ում կատակել է. «Լսեք, մենք բոլորս կարող ենք լինել Ֆրենկ Սինատրայի զավակները» ։ 2014 թվականին Վուդի Ալլենը պատասխանել է Ֆերրոուի այս հայտարարությանը. «Ի՞մ տղան է նա, թե՞ ինչպես Միան է ասում, Սինատրայի»։ 2015 թվականին Նենսի Սինատրան, Ֆերրոուի հայրության հետ կապ չունեցող հարցին պատասխանել է. «Նա մեր մի մասնիկն է, և մենք երջանիկ ենք, որ նա կա մեր կյանքում» ։ Արդյո՞ք ԴՆԹ թեստեր են անցկացվել հայրության հաստատման համար, հայտնի չէ։ 2015 թվականին Նենսի Սինատրան հերքել է, որ Ֆերրոուն իր համահայր եղբայրն է ։ Ֆերրոուն հրաժարվել է քննարկել ԴՆԹ-ն՝ ասելով, որ «Վուդի Ալլենը օրինական և բարոյական հայր է եղել մեր ընտանիքի համար» ։
Արտաքին հղումներ
Կատեգորիա:Ամերիկացի լրագրողներ Կատեգորիա:Ամերիկացիներ իռլանդական ծագմամբ Կատեգորիա:ԱՄՆ-ի իրավապաշտպաններ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Ամերիկացի հասարակական գործիչներ Կատեգորիա:Եյլի համալսարանի շրջանավարտներ Կատեգորիա:Պուլիտցերյան մրցանակակիրներ Կատեգորիա:ԱՄՆ-ի գրականություն Կատեգորիա:Ամերիկացի իրավաբաններ Կատեգորիա:Իրավապաշտպաններ Կատեգորիա:Օքսֆորդի համալսարանի շրջանավարտներ
Եհուդ Մոնոսոն
Եհուդ Մոնոսոն (יְהוּד-מוֹנוֹסוֹן), Իսրայելի Կենտրոնական մարզում գտնվող Եհուդ քաղաքի և հարևան Նևե Մոնոսոն բնակավայրի միացյալ մունիցիպալիտետ, որը ստեղծված է եղել դրանց մունիցիպալ միավորումով 2003 թվականին։ Բնակչությունը՝ ։
Արտաքին հղումներ
Կատեգորիա:Իսրայելի քաղաքներ Կատեգորիա:Իսրայելի Կենտրոնական մարզ Կատեգորիա:1948 թվականին հիմնադրված բնակավայրեր
Պուլֆերո
Պուլֆերո (Pulfero), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 1095 մարդ 2008 թվականի մարդահամարի տվյալների, բնակչության խտություն՝ 24 մարդ/կմ²։ Զբաղեցնում է 48 կմ² մակերես։ Փոստային ինդեքս՝ 33046։ Հեռախոսային կոդ՝ 0432։
Կոմունայի հովանավորն է սուրբ Ֆլորիանը։ Տորնը նշվում է մայիսի 4-ին։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Ռուդոլֆ Բաբոյան
Ռուդոլֆ Բաբոյան, խորհրդային սամբիստ և ձյուդոիստ, միջազգային կարգի ԽՍՀՄ սպորտի վարպետ, Ռուսաստանի վաստակավոր մարզիչ, միջազգային կարգի մրցավար։ Ռուսաստանի Հարավի սամբոյի ֆեդերացիայի ղեկավար, Ռուսաստանի Դաշնության ֆիզիկական կուլտուրայի վաստակավոր աշխատող, Կրասնոդարի երկրամասի սամբոյի և ձյուդոյի ֆեդերացիայի նախագահ, Սամբոյի համառուսաստանյան ֆեդերացիայի փոխնախագահ։ Կրասնոդարի երկրամասի սամբոյի և ձյուդոյի օլիմպիական պատրաստության կենտրոնի տնօրեն ։
Կենսագրություն
1963 թվականից ընտանիքով տեղափոխվել է Արմավիր։ 1972 թվականին ավարտել է միջնակարգ դպրոցը, 1977 թվականին՝ Արմավիրի պետական մանկավարժական ինստիտուտը՝ ստանալով Ընդհանուր տեխնիկական առարկաներ և աշխատանք մասնագիտությունը։ 1977-1979 թվականներին ծառայել է բանակում։ 1981 թվականին դարձել է ԽՍՀՄ միջազգային կարգի սպորտի վարպետ։
Մարզչական գործունեությունը սկսել է 1976 թվականին իր ալմա մատերում։ 1979 թվականին դարձել է ՀՊՄԻ ֆիզիկական դաստիարակության ամբիոնի ավագ մարզիչ։ 1992 թվականին դարձել է սամբոյի և ձյուդոյի օլիմպիական հերթափոխի մարզադպրոցի տնօրեն։
Միասնական Ռուսաստան կուսակցության անդամ է։ Բազմիցս ընտրվել է Արմավիրի քաղաքային դումայի պատգամավոր։
Արտաքին հղումներ
Կատեգորիա:«Միասնական Ռուսաստան» կուսակցության անդամներ Կատեգորիա:ԽՍՀՄ միջազգային կարգի սպորտի վարպետներ
Արարատ Ամիրխանյան
Արարատ Ամիրխանյան (8 հունվարի, 1966, Այգեստան, Ասկերանի շրջան - 10 հունվարի, 1994, Հորադիզ), հայ ազատամարտիկ, Արցախյան ազատամարտի մասնակից։
Կենսագրություն
Արարատ Ամիրխանյանը ծնվել է 1966 թ. հունվարի 8-ին Ասկերանի շրջանի Այգեստան գյուղում։ Ավարտել է տեղի միջնակարգ դպրոցն ու Ստեփանակերտի ավտոդպրոցը, որից հետո որպես փականագործ աշխատանքի է ընդունվել Ստեփանակերտի Ղարմետաքսկոմբինատում։ Ծառայել է Խորհրդային բանակի շարքերում։ Զորացրվելուց հետո շարունակել է աշխատել նույն տեղում, իսկ 1987 թ. աշխատանքի է անցել ՇԱՇ-12-ում որպես ավտովարորդ, որտեղից էլ տեղափոխվել է Ստեփանակերտի կաթնամթերքային կոմբինանտ ու աշխատել որպես ավտովարորդ։ 1992 թ. կամավոր մտել է Այգեստանի ինքնապաշտպանական ջոկատը։ Մասնակցել է Ջամիլուի, Խոջալուի, Ջանհասանի, Քոսալարի, Լաչինի, Մարտակերտի շրջանի գյուղերի, Շահումյանի շրջանի ազատագրական ու պաշտպանական մարտերին։ Զոհվել է 1994 թ. հունվարի 10-ին Հորադիզում։ Հետմահու պարգևատրվել է ԼՂՀ «Արիության համար» մեդալով։ Ամուսնացած էր, ունի մեկ երեխա։ Հանգչում է Այգեստանի գերեզմանատանը ։
Ծանոթագրություններ
Կատեգորիա:Հայ ազատամարտիկներ
Ֆոկիլիդոս
Ֆոկիլիդոս ( Mileta (6-րդ դար մ.թ.ա.)՝ հույն բանաստեղծ, Գնոմ հեղինակ ։ Մեզ են հասել նրա ստեղծագորությունների քիչ մասը ։
Կենսագրություն
Ծագումով Փոքր Ասիայի Միլեթից է ։
Նրա ժառանգության մեծ մասը բաղկացած է երկտողերից եղերերգական դիստիկոնի կամ մաքուր հեկզամետրի չափով։ Պահպանված ամենաերկար բանաստեղծությունը կանանց մասին է։ Գրեթե ամեն ասույթով նա տեղեկացնում էր իր հեղինակության մասին։ καὶ τόδε Φωκυλίδεω:
Բովանդակությամբ նրա ասույթնորը խրատական իմաստ ունեն։ Նա կազմել է գնոմների հավաքածու, որից պահպանվել են միայն մի փոքր մասը։
Ինչպես նշվում է Սանկտ Պետերբուրգյան «Հին գրողներ» բառարանում, այսպես կոչված, Ֆոկիլիդոս Գնոմները (Gnomai Phokylidu), 230 գեկզամետր ընդլայնված դուրս օրենսգրքում հունական բարոյականության, ինչեպս նաև մի մարգարեություն, որ Սիվիլլ և ոսկե մտքերը (Chrysa EPE), վերագրվում է Պյութագորասը - հավանաբար ստեղծվել է 1-2-րդ դարերում՝ հունական-հրեական շրջանակներում ։ Նրանք չափազանց սիրված էին Վերածննդի ընթացքում, առաջին անգամ հրատարակվել է 1495 թվականին, օգտագործվում էր որպես դասագիրք ։
Գրականություն
Կատեգորիա:Հին հույն բանաստեղծներ Կատեգորիա:Անձինք այբբենական կարգով Կատեգորիա:Հին միլեթացիներ
Ալեքսանդր Մոիսի
Ալեքսանդր Մոիս, գերմանացի դերասան։ Ազգությամբ ալբանացի։ 1898 թ.-ից սովորել է Վիեննայի կոնսերվատորիայում (բարիտոն)։
Դեմյուեն
Դեմյուեն (Démuin), համայնք Ֆրանսիայի Պիկարդիա մարզի Սոմ գավառում ։
Ալեքսանդր Մոիսի
Եղել է «Բուրգթեատրի» դերասան։ 1904 թ.-ից աշխատել է Մ. Ռայնհարդի ղեկավարությամբ, 1905-33 թթ.-ին՝ Գերմանական թատրոնում և «Կամերշպիլե»-ում (Բեռլին)։ Մոիսի պլաստիկան և ձայնի երանգների հարստությունը օգնել են ստեղծելու երազող, միայնակ մարդկանց կերպարներ (Օսվալդ, Իբսենի «Ուրվականներ»)։ Հիասթափված բուրժուական իրականությունից՝ ձգտել է ցույց տալ դաժան և անարդար կյանքից տառապող հերոսների ողբերգությունը՝ Համլետ (Շեքսպիրի «Համլետ»), Պրոտասով (Լև Տոլստոյի «Կենդանի դիակ»), Իվանով (Անտոն Չեխովի «Իվանով»), Ֆրանց Մոոր (Շիլլերի «Ավազակներ»)։ Ֆաշիստների իշխանության գլուխ անցնելուց հետո 1933 թ.-ին հեռացել է Գերմանիայից և աշխատել Ավստրիայում, Իտալիայում։
Դեմյուեն
Բնակչությունը 2006 թվականի դրությամբ կազմում է 460 մարդ, բնակչության խտությունը` 40.96 մարդ/կմ²։ Բնակավայրը զբաղեցնում է 11.23 կմ² տարածք։
Ալեքսանդր Մոիսի
Ծանոթագրություններ
Կատեգորիա:Գերմանացի դերասաններ Կատեգորիա:Ավստրիացի դերասաններ Կատեգորիա:Թոքաբորբից մահացածներ Կատեգորիա:Ալբանացի դերասաններ Կատեգորիա:Կինոդերասաններ Կատեգորիա:Թատրոնի դերասաններ Կատեգորիա:Ավստրիացի կինոդերասաններ Կատեգորիա:Գերմանացի կինոդերասաններ
Դեմյուեն
Տնտեսություն
2010 թվականին ուներ 325 աշխատունակ (15-64 տարեկան) բնակիչ, որոնցից ակտիվ էին 254-ը, իսկ ոչ ակտիվները` 71։ Ակտիվության ցուցանիշը կազմում է 78,2 %։ 254 աշխատունակ մարդկանցից աշխատել է 240 անձ (128 տղամարդ և 112 կին)։ Գործազուրկ են եղել 14 անձ (5 տղամարդ և 9 կին)։ 71 անաշխատունակներից 25-ը եղել են աշակերտներ կամ ուսանողներ, 24-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ալեքսանդր Ամիսուլաշվիլի
Ալեքսանդր Գեորգիևիչ Ամիսուլաշվիլի (ალექსანდრე გიორგის ძე ამისულაშვილი; ), վրացական ֆուտբոլիստ, թբիլիսյան «Դինամո» ակումբի կենտրոնական պաշտպան։ Վրաստանի չեմպիոն 1999/00, 2002/03, ինչպես նաև 2003 թվականի Վրաստանի Գավաթի հաղթող ։
Համարվում է Թելավ քաղաքի «Կախեթի» ֆուտբոլային դպրոցի սան։ Ալեքսանդրի դեբյուտը պրոֆեսսիոնալ մակարդակում տեղի է ունեցել 16 տարեկանում հարազատ ակումբի հիմնական կազմում։ Հանդես է եկել Վրաստանի, Ուկրաինայի, Թուրքիայի և Ռուսաստանի բարձրագույն լիգայի ակումբներում։ Առավել հայտնի է ռուսական պրեմիեր-լիգայի «Սպարտակ-Նալչիկ», «Կրասնոդար» և Կռիլյա Սովետով ակումբների կազմում ելույթ ունենալով։ Ընդհանուր առմամբ ՌԴՊԼ-ում Ամիսուլաշվիլին անցկացրել է 170 խաղ, որոնցում աչքի է ընկել 13 գոլերով։
Ակումբային կարիերա
Թելավ քաղաքի «Կախեթի» ֆուտբոլային դպրոցի սանն է։ Ալեքսանդրի դեբյուտը պրոֆեսսիոնալ մակարդակում տեղի է ունեցել 16 տարեկանում հարազատ ակումբի հիմնական կազմում։ Այդ մրցաշրջանում Ալեքսանդրը առաջնությունում անցկացրել է 25 խաղ, որոնցում եռակի գոլ է խփել ։ Որից հետո համալրել է կուտաիսայական «Տորնադո» ակումբի շարքերը։ Տորպեդների կազմում անցկացնելով 14 հանդիպում, իսկ մրցաշրջանի ավարտից հետո պայմանագիր է կնքել մեկ այլ վրացական ակումբի հետ` «Սամտրեդիա»։ Բայց թիմի կազմում Ալեկսանդրին ամրապնդվել չհաջողվեց, և նա տեղափոխվեց Թբիլիսի, որտեղ նա անցկացնելով երեք տարի հանդես եկավ տեղի «Դինամո»-յի կազմում։ Թիմի հետ միասին Ալեքսանդրը 2003 թվականին դարձավ Վրաստանի չեմպիոն և երկրի գավաթի նվաճող։ Ընդհանուր առմամբ թբիլիսյան «Դինամո»-յի կազմում նա անցկացրեց 85 հանդիպում, որոնցում 11 անգամ գրավեց մրցակցի դարպասը ։
2003 թվականին Ալեքսանդրը տեղափոխվեց Ուկրաինա, որտեղ պայմանագիր ստորագրեց մայրաքաղաքային «Դինամո»-յի հետ։ Կիևցիների հիմնական կազմում Ամիսուլաշվիլին ամրապնդվել չկարողացավ, առաջին թիմի կազմում անցկացնելով ընդամենը երկու հանդիպում Ուկրաինայի գավաթի խաղարկությունում։ «Դինամո»-յի կազմում խաղալով երկու մրցաշրջան նա 18 հանդիպում միայն խաղացել է ուկրաինական փոքր մակարդակ ունեցող լիգայում հանդես եկող Դինամոյի եղբայրական թիմում։ Որից հետո վարձավճարային իրավունքով համալրեց Դնեպրոպետրովսկի «Դնեպր»-ի շարքերը, որտեղ ոչ մի անգամ չի խաղացել առաջին թիմի կազմում ։
2005 թվականին հետ է վերադարձել թբիլիսյան «Դինամո», որից հետո որոշ ժամանակ խաղացել է սիմֆերոպոլյան «Տավրիա» և Յարոսլավյան «Շիննիկ» ակումբներում ։
Իրականում Ամիսուլաշվիլիի տաղանդը բացահայտվել է երբ նա 2007 թվականին տեղափոխվեց նալչիկյան «Սպարտակ»։ Նալչյան ակումբի կազմում Ալեքսանդրը երեք ու կես տարի անցկացնելով եղել է պաշտպանության հիմնական խաղացողներից մեկը և կենտրոնում դուետ է կազմել Միոդրագ Ջուդովիչի հետ։ 2008 թվականի Ռուսաստանի առաջնության խաղերից մեկում, խաղալով ռամենսկյան «Սատուրն»-ի դեմ Ալեքսանդրը երկու ինքնագոլի հեղինակ դարձավ, ինչպես նաև նույնը կրկնվեց Սանկտ Պետերբուրգի «Զենիթ»-ի դեմ խաղում ։ Նա իր ինքնագոլերով կրկնեց 1996 թվականին սպարտակցիների կազմում Ալեքսանդր Լիպկոյի հեղինակած «ռեկորդ»-ը ։ Ընդհանուր առմամբ նալչյան ակումբի կազմում Ալեքսանդրը անցկացրեց 98 հանդիպում, որոնցում աչքի ընկավ 10 գոլերով։
2010 թվականի հունիսի 25-ին իր հայրենակից Շոթի Արվելաձեի հրավերով տեղափոխվեց թուրքական «Կայսերիսպոր» ակումբ, որի կազմում խաղացել է 22 խաղ և խփել մեկ գնդակ։ Որից հետո ընտանեկան հանգամանքներից դրդվելով լքեց ակումբը և վերադարձավ Ռուսաստան , երեքամյա պայմանագիր ստորագրելով պրեմիեր լիգայի նորեկ «Կրասնոդար» ակումբի հետ , որտեղ շուտով ընտրվեց նաև թիմի ավագ ։ 2013 թվականի ձմեռային տրանսֆերային պատուհանի ընթացքում Ամիսուլաշվիլին երկու կողմերի համաձայնությունից պայմանագիր կնքեց կրասնոդարյան ակումբի հետ , երկամյա համաձայնության պայմանագիր կնքելով սամարյան «Կռիլյա Սովետով»-ի հետ ։ 2014 թվականի հունիսի 10-ին փոխադարձ համաձայնությամբ խզեց պայմանագիրը սամարյան ակումբի հետ, իսկ պատճառներից մեկը Ազգային լիգայից թիմի դուրս մնալն էր ։
Որից հետո Ալեքսանդրը մեկ տարի ժամկետով պայմանագիր կնքեց բաքվի «Ինտեր»-ի հետ ։ Թիմի հետ միասին Ալեքսանդրը դարձավ երկրի առաջնության արծաթե մեդալակիր, խաղադաշտում անցկացնելով 23 խաղ, որոնցում նա երկու անգամ գրավել է մրցակցի դարպասը։ Եվս չորս խաղ Ամիսուլաշվիլին անցկացրեց Եվրոպա Լիգայի խաղարկությունում։ 2015 թվականի ամռանը նա համալրեց թուրքական առաջին լիգայում հանդես եկող Իզմիրայի «Կարշիյակա» ակումբի շարքերը։ Այդ թիմի կազմում Ալեքսանդրը անցկացրեց 12 խաղ, որոնցում երկու անգամ աչքի է ընկել խփած գոլերով, և մեկ անգամ էլ զգուշացվել է։ 2016 թվականի հունվարին Ամիսուլաշվիլին վերադարձավ իր հայրենիք, որտեղ պայմանագիր ստորագրեց թբիլիսյան «Դինամո»-ի հետ։ Պայմանագիրը կնքեց կես տարվա ժամկետով։
Կարիերան հավաքականում
Հանդես է եկել ազգային թիմի մանկապատանեկական և երիտասարդական մակարդակներում։ Հավաքականի կազմում դեբյուտը նշել է Ալեքսանդր Չիվաձեի հրավերքով 2002 թվականի մարտի 27-ին ՀԱՀ-ի դեմ ընկերական խաղում ։ Ազգային թիմի կազմում Ալեքսանդրը առաջին գոլը խփել է 2005 թվականի մարտի 30-ին ԱԱ-2006 թվականի նախընտրական փուլում ընդդեմ Թուրքիայի հավաքականի ։ 2012 թվականին Ալեքսանդրը հավաքականի կազմում խփեց երկրորդ և երրորդ գոլերը, այս անգամ խաղալով Ալբանիայի հավաքականի և Լյուքսեմբուրգի դեմ ։ 2013 թվականի նոյեմբերին Ամիսուլաշվիլին որոշում ընդունեց որոշ ժամանակով դադարեցնել խաղերը ազգային թիմում։ Դա կապված էր խաղացողի և թիմի գլխավոր մարզիչ Թեմուրի Կեցբայի միջև ծագած կոնֆլիկտից ։ Գլխավոր մարզչի պաշտոնից Թեմուրի Կեբայի հեռանալուց հետո Ամիսուլաշվիլին վերադարձավ հավաքական։ 2016 թվականի սեպտեմբերի 11-ին հայտարարեց ազգային թիմում խաղերն ավարտելու մասին։ Ընդhանուր առմամբ Ամիսուլաշվիլին անցկացրեց 50 հանդիպում, քառակի անգամ գրավելով մրցակցի դարպասը ։
Ֆուտբոլից դուրս
Ամուսնացած է։ Ալեքսանդրի կինն է Նինի Զարկուան ։ Ամիսուլաշվիլին ունի երկու երեխա, որդի և դուստր։ Որդու անունը Սաբո է ։ Ալեքսանդրը հետաքրքրված է գիրք կարդալով, ազատ ժամանակ սիրում է ընտանիքի հետ այցելել կինոթատրոն։ Կերակուրներից նախընտրում է խինկալին ։
Ծանոթագրություններ
Կատեգորիա:Վրացի ֆուտբոլիստներ Կատեգորիա:Դինամո Թբիլիսիի ֆուտբոլիստներ Կատեգորիա:Վրաստանի հավաքականի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռուսաստանի Պրեմիեր Լիգայի խաղացողներ
Օզերնուխա
Օզերնուխա  (Озернуха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կամիշենկա գետի ձախ ափով՝ 28 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ֆահրիյե Էվջեն
Ֆահրիյե Էվջեն Օզչիվիթ (Fahriye Evcen Özçivit, ), կինոյի և հեռուստատեսության թուրք դերասանուհի:
Կենսագրություն
Ֆահրիյեն ծնվել է 1986 թվականի հունիսի 4-ին Հյուսիսային Հռենոս-Վեսթֆալիայի Զոլինգեն քաղաքում, թուրքի և չերկեզի ընտանիքում, որոնք արտագաղթել են Սալոնիկից: Ֆահրիյեի, ինչպես նաև Զոլինգենում բնակվող բոլոր թուրքերի համար մանկության տարիները անցել են դժվարին պայմաններում   : Միջնակարգ դպրոցն ավարտելուց հետո Ֆահրիյեն ընդունվել է Դյուսելդորֆի Հենրիխ Գեյինի անվան համալսարան, որտեղ ուսումնասիրել է սոցիոլոգիա: Դյուսելդորֆում սովորելու ընթացքում 2005 թվականին, նա մոր հետ մեկնում է Ստամբուլ հանգստանալու, որտեղ անսպասելիորեն «Երբեք չմոռանաս» սերիալում ստանում է դեր : Նկարահանումների ավարտից հետո Ֆահրիյեն որոշում է  շարունակել դերասանուհու կարիերան և վերցնում է ակադեմիական արձակուրդ:
Շուտով նա ստանում է Նեջլիի դերը Ռեշատ Նուրի Գյունթեքինի «Տերևաթափ» վեպի ժամանակակից մշակմամբ նկարահանված ֆիլմում, որը նրան Թուրքիայում մեծ ճանաչում է բերում: Դեռ չավարտելով աշխատանքը «Տերևաթափ» ֆիլմում, Ֆահրիյեն  սերիալներում և ֆիլմերում ստանում է մի քանի դերեր, այդ թվում՝ և գլխավոր: 2009 թվականի սկզբին Ֆահրիյեն պատմություն սովորելու համար ընդունվում է Բոսֆորի համալսարան, բայց «Տերևաթափ» սերիալի նկարահանումներով զբաղվածության պատճառով, նա հետաձգում է ուսումը մինչ նկարահանումների ավարտը: Ֆահրիյեն 2014 թվականին ավարտել է Բոսֆորի համալսարանի պատմության ֆակուլտետը: 2013 թվականին նա գլխավոր դեր է ստացել «Ցախսարեկ՝ երգող թռչնակ» վեպի հիման վրա նկարահանված ֆիլմում : Ապա հաջորդեց Մյուրվետի դերը՝ «Քուրթ Սեիթը և Շուրան» սերիալում: 2014 թվականին Ֆահրիյեն «Սերը նման է քեզ» ֆիլմում ստացել է  գլխավոր դերը , որտեղ նա խաղացել է Բուրակ Օզչիվիտի սիրելիի դերը, որը նախկինում խաղացել է «Ցախսարեկը երգեցիկ թռչուն է» սերիալում: 2016-ին Ֆահրիյեն նկարահանվել է «Անսահման սեր» ֆիլմում, որտեղ նրա գործընկերը դարձավ հայտնի թուրք դերասան Մուրադ Իյլդիրիմը:
Տիրապետում է չորս լեզուների. իսպաներեն, գերմաներեն, անգլերեն և թուրքերեն։ Պատանի տարիքում զբաղվել է սպորտով, իսկ դպրոցական տարիներին բասկետբոլի թիմում եղել է պաշտպան :
Անձնական կյանք
2015 թվականի սկզբին հայտնի դարձավ, որ Ֆահրիյեն հանդիպում է Բուրակ Օզչիվիտի հետ : 2017 թվականի հունիսի 29-ին Ստամբուլում կայացավ նրանց հարսանիքը : Հարսանիքը տեղի ունեցավ Սաիդ Հալիմ Փաշա պատմական առանձնատանը, որը գտնվում է Բոսֆորի նեղուցի ափին:
Արտաքին հղումներ
Կատեգորիա:Թուրք դերասանուհիներ Կատեգորիա:Թուրք մոդելներ Կատեգորիա:Թուրք կինոդերասանուհիներ Կատեգորիա:Թուրք հեռուստադերասանուհիներ Կատեգորիա:Թուրքական ծագմամբ գերմանացիներ Կատեգորիա:Չերքեզական ծագմամբ թուրքեր Կատեգորիա:Գերմանացի կինոդերասանուհիներ
Crying in the Club
Crying in the Club, կուբացի–ամերիկացի երգչուհի և երգահան Կամիլա Կաբելոյի դեբյուտային սինգլն է։ Ի սկզբանե այն թողարկվեց 2017 թվականի մայիսի 19–ին որպես Կաբելոյի սպասվող առաջին ստուդիական ալբոմ «The Hurting. The Healing. The Loving.» (2018) գլխավոր սինգլ, սակայն հետագայում փոխարինվեց «Havana»–ով և հայտարարեց, որ «Crying in the Club»–ը տեղ չի գտնի ալբոմում  ։ Երգի և տեսահոլովակի պրեմիերան տեղի ունեցավ նույն օրը։ Այն արագ տեմբրով փոփ և պարային երաժշտություն։ Սա Կաբելոյի առաջին սոլո սինգլ էր՝ Fifth Harmony խմբից բաժանվելուց հետո։
Պատմություն և թողարկում
Կաբելոն նախկինում համագործակցել է պրոդյուսերներ Բենի Բլանկոյի և Cashmere Cat–ի հետ՝ վերջինիս Love Incredible կոչված երգի համար, որը ձայնագրվեց 2016 թվականի մայիսին։ Fifth Harmony աղջիկների խմբից դուրս գալուց հետո Կաբելոն շատ ժամանակ անցակցրեց իր սոլո գործունեության ստեղծման վրա։ 2017 թվականի փետրվարյան ստուդիայի աշխատանքների ժամանակ երգչուհի–երգահան Սիան Բլանկոյին և Կաբելոյին հանձնեց տվյալ երգի դեմո տարբերակը և երկուսը սկսեցին զբաղվել դրա մշակմամբ։ Կաբելոն վերափոխեց երգի բրիջը և շուտով ձայնագրեց վոկալները։ «Այն ուներ երաժշտության միջոցով ապաքինվելու հաղորդագրությունը» –ասում է Կաբելոն, «Այդ թեման այն է, ինչի մասին ցանկանում եմ իմ ալբոմը լինի» ։
Երգը թողարկվեց 2017 թվականի մայիսի 19–ին թվային ներբեռման և աուդիոծառայությունների համար։ Թողարկումից հետո Կաբելոն ունեցավ մի քանի համագործակցություններ, օրինակ՝ Machine Gun Kelly ռեփերի հետ «Bad Things» երգի համար, որը հասավ թոփ 10 հորիզոնականների որոշ Billboard–ի հիթ–շքերթներում։ 2017 մայիսի 23–ին «Crying in the Club»–ը Միացյալ Նահանգներում դարձավ ժամանակակից ռադիո հիթ ։
Կոմպոզիցիա և մեկնաբանումներ
«Crying in the Club»–ը միջին դեբրի փոփ և պարային ժանրին պատկանող երգ է, որը ներառում է նաև դենսհոլ և դենս գրուվ ժանրի հնչյուններ։ Որոշ մեկնաբաններ այն դասեցին տրոպիկալ ժանրին։ Տեքստային առումով երգը երաժշտության բուժիչ հատկության և պարի միջոցով կոտրված սիրտը վերականգնելու մասին է ։
Երգը Քրիստինա Ագիլերայի Genie in a Bottle երգի նմուշն է։ Վերջինս գրվել էր Դեյվիդ Ֆրանկի, Սթիվ Կիպների և Պամելա Շեյնեի կողմից ։
Երգը գրված է Ֆա♯ մինորում, որտեղ Կաբելոյի ձայնը սկսվում է E3–ից և ձգվում մինչև F♯5։ Սիա Ֆուրլերը կատարել է երգի բեքինգ վոկալները։
Քննադատական արձագանքներ
Billboard ամսագրի համար գրելիս Ջո Լինչն ասել է, որ երգում «նախկին Fifth Harmony խմբի անդամը ցույց է տալիս բավականին վոկալային տվյալներ, որպեսզի ազատվի այդ թոփ 40 հասնող ձանձրալի երգերից» ։ Rolling Stone–ի աշխատակից Ռայան Ռիդը գովերգեց այն փաստը, որ «Կաբելոն գտնում է զգացմունքային կողմը երգում» ։ Rap-Up–ի խմբագիրները գրում են, որ «երգը փայլուն կերպով խառնվում է ինտենսիվ փոփ հնչյունների հետ՝ դարձնելով այն պարին պատրաստ լավատեսական երաժշտություն» ։ Spin ամսագրի Աննա Գասան բնութագրեց րգը որպես «դենսհոլով ոգեշնչված բիթեր կրող երգ, որը կրում է նմանություններ Սիայի Cheap Thrills երգի հետ» ։ Idolator էլեկտրոնային ամսագրի գրող Մայք Վասը կոչեց երգը «տխուր, միջին տեմբրի հիթ», և հավելեց, որ «20 տարեկան երգչուհին չափից շատ հետևեց Սիայի մեղեդիներին։ Նա գրեթե անճանաչելի է և դա անհանգստացնող փաստ է այն մարդու համար, ով ցանկանում է հաստատել իր անկախությունը» ։
Կենդանի կատարումներ
Կաբելոն երգն առաջին անգամ կատարեց 2017 Billboard Music Awards–ի ժամանակ՝ մայիսի 21–ին։ Երգչուհին սկսեց կատարումը «I Have Question»–ով, ապա շարունակեց «Crying in the Club»–ով։ Կրելով շողացող ոսկեգույն զգեստ, Կաբելոն պարում էր տղա զուգընկերների և հարվածային գործիքների ներքո, իսկ հետևում վառվում էին կրակներ ։ Երգը կատարել է նաև Britain's Got Talent–ի ժամանակ՝ մայիսի 31–ին, ինչպես նաև 2017 iHeartRadio Much Music Video Awards փառատոնում՝ հունիսի 18–ին ։ Հունիսի 22–ին Կաբելոն երգը The Tonight Show Starring Jimmy Fallon շուում կատարեց աքուստիկ տարբերակով։ Idolator–ի աշխատակից Մայկ Վասն այն համարեց Կաբելոյի թերևս լավագույն կատարումը ։ Կաբելոն երգը ներառեց Բրունո Մարսի շրջագայության ընթացքում շոուի բացման ժամանակ իր երգացանկում։
Հավաստագրումներ
! scope="row"| Բրազիլիա (Pro-Música Brasil)
Արտաքին հղումներ
Կատեգորիա:Երգեր այբբենական կարգով Կատեգորիա:Կամիլա Կաբելոյի երգեր Կատեգորիա:2017 երգեր
Ռագոնյա
Ռագոնյա (Ragogna), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Ժողովրդագրություն
Բնակչության թվաքանակի փոփոխությունները
Ամբողջ օր ու գիշեր
«Ամբողջ օր ու գիշեր» (All Day and a Night), սպասվող ամերիկյան դրամատիկ ֆիլմ, որի հեղինակը և ռեժիսորը Ջո Ռոբերթ Քոուլն է։ Ֆիլմի գլխավոր դերերում են Էշթոն Սանդերսը, Ջեֆրի Ռայթը, Հայհյա Աբդուլ-Մաթին II-ը, Ռեջինա Թեյլորը, Էնդրյու Լոպեզը, Ջոն Քյուն և Քելի Ջենրեթը։
Ֆիլմի թողարկումը պլանավորվում է 2020 թվականի մայիսի 1-ի վրա Նեթֆլիքսի կողմից։
Սյուժե
Երիտասարդ հանցագործը բանտ է ժամանում, երբ հետ է նայում այն օրերին, որոնք նախորդել են նրա բանտարկությանը։ Նա փորձում է գտնել իր կյանքի ապագայի և գոյատևելու համար բանալիները, հիշելով իր մանկության հանգամանքները։
Արտադրություն
2018 թվականի մարտի 20-ին հայտարարվել է, որ Նեթֆլիքսը նոր ֆիլմ է պատրաստում «Ամբողջ օր ու գիշեր» անվանմամբ, որի հեղինակը և ռեժիսորը լինելու է Ջո Ռոբերթ Քոուլը ։ 2018 թվականի հուլիսին Էշթոն Սանդերսը, Ջեֆրի Ռայթը, Հայհյա Աբդուլ-Մաթին II-ը, Ռեջինա Թեյլորը, Էնդրյու Լոպեզը, Ջոն Քյուն, Քելի Ջենրեթը, Անդրեա Լին Էլսվորթը և Շաքիրա Ջա-նայ Փեյը միացել են դերասանական կազմին ։ 2018 թվականի օգոստոսին Ջալին Հոլը և Քրիսթոֆեր Մեյերը ևս միացել են ֆիլմի դերասանական կազմին ։
Նկարահանումները սկսել են 2018 թվականի հուլիսի 30-ին ։
Թողարկում
Ֆիլմի թողարկումը պլանավորվել է 2020 թվականի մայիսի 1-ին Նեթֆլիքսի կողմից ։
Արտաքին հղումներ
Կատեգորիա:2020 ֆիլմեր Կատեգորիա:Ամերիկյան դրամա ֆիլմեր Կատեգորիա:Նեթֆլիքսի բնօրինակ ծրագրեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Netflix-ի արտադրության ֆիլմեր
Խաչարձան (գետ)
Խաչարձան, գետ Հայաստանի Տավուշի մարզում։ Սկիզբ է առնում Արեգունի լեռների հյուսիսարևմտյան մասից և Խաչարձան գյուղում ձախից միախառնվում Գետիկին։ Երկարությունը՝ 18 կմ ։
Ծանոթագրություններ
Կատեգորիա:Տավուշի մարզի գետեր Կատեգորիա:Գետիկ գետի վտակներ
Մերկ կինը, կանաչ տերևներ և կուրծք
«Մերկ կինը, կանաչ տերևներ և կուրծք» (Nu au Plateau de Sculpteur, Nude, Green Leaves and Bust) 1932 թվականի ամենահայտնի սյուռեալիստական նկարների շարքից է, որոնց վրա Պաբլո Պիկասոն պատկերել է իր նոր սիրուհուն՝ Մարիա-Թերեզա Վալտերին ( հնարավոր է նրան տվել է դիցաբանական Դաֆնայի կերպարը)։
Քնած Մարիա-Թերեզայի դիմանկարների շարքը՝ որպես ցանկությունների աստվածուհի, նկարչը վրձնել է կնոջից՝ Օլգա Խոխլովայից գաղտնի, որն  այդ ժամանակ ընկերուհու հետ գտնվել  է Փարիզի մոտակայքում՝ Բուաժելում։ Այդ շարքի ամենահայտնի կտավը «Երազն» է, որը վաճառվել է  139 միլիոն դոլարով, երբ ( 2006 թվականին) կտավի տերը արմունկով բանդ է գցել և պատռել։ Վաճառքի պայմանագիրը ի կատար չի ածվել  ։
«Մերկ կինը, կանաչ տերևներ և կուրծք» նկարը պատկերում է քնած Մարիա-Թերեզային՝ Կուրծք (քանդակ)-ի հետ, որը Պիկասոն քանդակել է՝ որպես օրինակ ունենալով հենց նրան։ 1936 թվականին կտավը ձեռք է բերել նյու յորքցի միջնորդ  Պոլ Ռոզենբերգը (Paul Rosenberg), որից հետո 1951 թվականին  այն վաճառվել է ամերիկացի  ստեղծարար Սիդնի Ֆ. Բրոուդին (Sidney F. Brody) ։
Բրոուդիի մահից հետո՝ 2010 թվականի մարտին, նկարը Քրիստիս աճուրդի տան կողմից վաճառքի է հանվել  և արդյունքում վաճառվել է անհայտ  կոլեկցիոների՝  106 482 500 դոլարով (ներառյալ աճուրդի կազմակերպիչների պարգևավճարները)  ։ Այդ պահին այն դարձել է երբևէ աճուրդով վաճառված  ամենաթանկ արվեստի ստեղծագործությունը ։
Արտաքին հղումներ
Կատեգորիա:Պաբլո Պիկասոյի նկարներ Կատեգորիա:Մերկ կանանց պատկերով նկարներ Կատեգորիա:Մասնավոր հավաքածուներում գտնվող նկարներ Կատեգորիա:1932 նկարներ Կատեգորիա:Կանանց դիմապատկերներ
Մայր Տաճարի հրապարակ
Մայր Տաճարի հրապարակ (1941 թվականի հունվարի 8-ից մինչև 2010 թվականի ապրիլի 29-ը՝ Հեղափոխության հրապարակ), հրապարակ Տվերի Կենտրոնական շրջանում, Սովետական փողոցի սկզբնամասում։ Հարակից գտնվում են քաղաքային այգին և «Քիմիկ» մարզադաշտը։
Անվան ծագումը
Մայր Տաճարի հրապարակը հնագույնն է Տվերում ։ Իր անվանումը ստացել է 1285 թվականից ի վեր այստեղ գտնվող և 1935 թվականին պայթեցված Փրկչի Պայխառակերպության տաճարից։ Բացի տաճարից, տարբեր ժամանակներում այստեղ գտնվել են Միխայել Արխանգելի եկեղեցին, Տրոիցկյան և Աֆանասևյան մենաստանները, հայրապետական տունը։
1764—1766 թվականներին հայրապետական հին տան տեղում լառուցվել է կայսրական ճամփորդական պալատը։
Այսպես, 1905 թվականի հոկտեմբերին Ռուսաստանի սոցիալ-դեմոկրատական աշխատավորական կուսակցության Տվերյան կոմիտեի որոշմամբ հրապարակում տեղի է ունեցել աշխատավորների ցույց։ Միտինգից հետո ցուցարարները շարժվել են վոլգայի երկայնքով՝ քաղաքական բանտարկյալներին բանտից ազատ արձակելու պահանջով։ Այժմյան «Քիմիկ» մարզադաշտի տեղում ոստիկանության կողմից հեծելազորային մասի միջամտությամբ ցույցը ցրվել է։
1917 թվականի Փետրվարյան հեղափոխության օրերին այս հրապարակում սպանվել է տվերյան նահանգապետ ֆոն Բյունտինգը։
Հրապարակը իր պատմական անունը սկսել է կրել 2010 թվականի ապրիլի 29-ից ՝ Տվեր քաղաքի վարչակազմի ղեկավար Վասիլի Տոլոկոյի որոշմամբ։
Տեսարժան վայրեր
Ավելի ուշ ճարտարապետ Կարլ Ռոսսիի մասնակցությամբ պալատի հիմնական շենքի կողային հատվածները ընդլայնվել են։ Հոկտեմբերյան հեղափոխությունից հետո Ճամփորդական պալատում տեղակայվել են Հեղափոխական կոմիտեն և նահանգի գործադիր կոմիտեն։ Այստեղ է գտնվել նաև Կարմիր Գվարդիայի շտաբը։
1941 թվականին քաղաքի պաշարման ժամանակ գերմանացիները հրապարակում, անմիջապես պալատի պատերի տակ, թաղել են իրենց զոհերին։ 1942 թվականի սկզբին գերմանացիների գերեզմանները լիկվիդացվել են։ Ռազմական գործողությունների հետևանքով Պալատը մեծապես տուժել է, վերականգնվել է 1946-1948 թվականներին։
Ներկա ժամանակներում պալատում տեղակայված են գավառագիտական թանգարան և պատկերասրահ։
Արտաքին հղումներ
Կատեգորիա:Հրապարակներ ըստ քաղաքի
Եղեգնահավ
Եղեգնահավ, ջրահովվիկների ընտանիքի թռչուն։ Նստակյաց է, տարածված։
Արտաքին կառուցվածք
Մարմնի երկարությունը 32-35 սմ է, թևերի բացվածքը՝ 50-55 սմ, կենդանի զանգվածը՝ 250-450 գ։ Մարմնի փետրածածկը վերևից գորշասևավուն է, ներքևից՝ սևամոխրագույն։ Կողքերի երկայնքով կան սպիտակ շերտեր։ Ներքնապոչը սև ու սպիտակ է։ Ճակատի վահանաձև կոշտուկը և կտուցը կարմիր են, կտուցի ծայրը՝ դեղին։ Երիտասարդը հիմնականում մուգ դարչնագույն է, կոկորդը և փորը աղոտ սպիտակ։ Կտուցը դարչնագույն է։ Ճարպկորեն տեղաշարժվում է եղեգի խիտ մացառուտներում։
Կենսակերպ
Թռիչքի է դիմում ծուլորեն, իսկ թռչելիս անմիջապես վայրէջք է կատարում։ Լողում է՝ գլուխը հետ ու առաջ տարուբերելով ու պոչը շարժելով, քայլում՝ գլուխն առաջ խոնարհած։ Ձայնը նման է ուժգին ճիչի։ Բնակվում է լճերի, դանդաղահոս գետերի ափերին, ճահճոտ եղեգնուտներում։
Սննդառություն
Սնվում է անողնաշարավորներով, ջրաճահճային բույսերով։
Բազմացում և զարգացում
Հարսանեկան խաղերն սկսվում են ապրիլ-մայիսին։ Դնում է 43 մմ տրամագծով, դեղնադարչնագույն՝ մուգ պտերով 5-13 ձու։ Թխսակալում են արուն և էգը՝ 21-24 օր։ Թռիչքին կայուն տիրապետող ձագերի խմբավորումներն առաջանում են հունիս-օգոստոսին։ Համարվում է որսի թռչուն։ Բնադրում է հին եղեգի կույտի վրա։ Բույնը գավաթաձև է, պատրաստում է եղեգի ցողուններից։
Ծանոթագրություններ
Կատեգորիա:Ջրահովվիկներ Կատեգորիա:Եվրասիայի թռչուններ Կատեգորիա:Աֆրիկայի թռչուններ
Մորոզովների դաստակերտ Պոդսոսենսկի նրբանցքում
Մորոզովների դաստակերտ Պոդսոսենսկի նրբանցքում (Усадьба Морозовых в Подсосенском переулке), տեսարժանություն Մոսկվայում։
Մշակութային ժառանգության օբյեկտ է (գրանցման համար` 7737336000) ։
Աշխարհագրական դիրք
Մորոզովների դաստակերտի հասցեն է` Կենտրոնական վարչական շրջան, Պոդսոսենսկի նրբանցք, տուն 21, շինություն 1, Բասմաննի շրջան ։
Պատմություն
Մինչև 1730 թվականը տարածքի տերը Դ. Մ. Պլավիլշչիկովն էր, որն առագաստների գործարանի տեր էր։ Գույքը ներառում էր փոքր տներ։ 1879 թվականին կարմիր գծի երկայնքով կառուցվեց Վիկուլա Մորոզովի համար նախատեսված շինություն, որն Օրեխովո-Զուևոյում ուներ տեքստիլ գործարան։ Ճարտարապետն էր Միխայիլ Չիչագովը, որը հայտնի էր Բոգոսլովսկի նրբանցքում Կորշի թատրոնի շենքի և Պրեչիստենսկի բուլվարում Ալեքսեևների առանձնատան նախագծերով։ 1895 թվականին գլխավոր շենքը վերակառուցվել է։ Ալեքսեյ Վիկուլովիչ Մորոզովը հիմնականում զբաղվում էր ճենապակու, արծաթի, սրբապատկերների, դիմանկարների հավաքմամբ ։
1907 թվականի փետրվարի 16-ին այստեղից դուրս են բերել Պրեսնյայում կահույքի ֆաբրիկայի սեփականատեր, Մորոզովների ազգական, 1905 թվականի հեղափոխության մասնակից Նիկոլայ Շմիտի դագաղը։ Նրա հավաքածուն 1917 թվականից հետո ազգայնացվել է ։
Այստեղ սկսել է աշխատել ճենապակու թանգարանը։ Ճարտարապետ Իլյա Բոնդարենկոն այդ առիթով գրել է.
1920-ական թվականներին հավաքածուն տվեցին թանգարաններին։ Հետագայում այստեղ տեղակայված են եղել կազմակերպություններ. ԽՍՀՄ ԳԱ անտառի ինստիտուտը ակադեմիկոս Վ. Ն. Սուխաչովի ղեկավարությամբ, «Նաուկա» («Գիտություն») հրատարակչությունը ։
Ճարտարապետություն
Հիմնական տնից մնացել են առաջին երկու հարկերը սպիտակ դարպասի դիմաց։ Շինության ճարտարապետն է Միխայիլ Չիչագովը։ 1895 թվականին տնկվել է ձմեռային այգի, ներքին հարդարանքը փոփոխվել է։ Ճարտարապետը, հավանաբար, Ֆեոդոր (Ֆրանց) Շեխտելն է։ Շենքի պատերը զարդարված են ծեփվածքներով։ Գլխավոր մուտքի վերևում ատլանտերը ուսերին պահում են պատշգամբը։ Գլխավոր սենյակները պատրաստված են մարմարից, փայտից և դրվագված են։ Ներսույթի ստեղծմանը մասնակցել է Միխայիլ Վրուբելը։ Զարդասենյակը ռոկոկո ոճով է ։
Ծանոթագրություններ
Կատեգորիա:Մոսկվայի շենքեր և կառույցներ
Օրիստի
Օրիստի (Ористы), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոգուտի գետի աջ ափով՝ 291 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բանյարիա Արսա
Բանյարիա Արսա (Bagnaria Arsa), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 3526 մարդ՝ ըստ 2008 թվականի մարդահամարի տվյալների, բնակչության խտություն՝ 183 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 33050։ Հեռախոսային կոդ՝ 0432։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Խոսե Անտոնիո Կամաչո
Խոսե Անտոնիո Կամաչո Ալֆարո (José Antonio Camacho Alfaro, ), իսպանացի ֆուտբոլիստ և գլխավոր մարզիչ։
Կարիերա
Իր ամբողջ կարիերան 1973-1989 թվականները անցկացրել է Մադրիդի Ռեալում։ Արքայական ակումբի կազմում անցկացրել է 414 հանդիպում և խփել 9 գնդակ։ Իսպանիայի հավաքականի կազմում անցկացրել է 81 հանդիպում։ Մասնակցել է երկու Եվրոպայի առաջնությունների՝ 1984, 1988 և երկու աշխարհի առաջնությունների՝ 1982, 1986։ Ինչպես նաև Եվրո 2000-ին և Մունդիալ 2002-ին գլխավորել է Իսպանիայի հավաքականը։ 2011 թվականի հունիսից մինչև 2013 թվականը գլխավորել է Չինաստանի ֆուտբոլի ազգային հավաքականը։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Հունիսի 8 ծնունդներ Կատեգորիա:1955 ծնունդներ Կատեգորիա:Իսպանացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Իսպանացի ֆուտբոլային մարզիչներ Կատեգորիա:Ռեալ Մադրիդ ՖԱ մարզիչներ Կատեգորիա:Իսպանիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Լա Լիգայի ֆուտբոլիստներ
Ամանդա Պլամմեր
Ամանդա Մայքլ Պլամմեր (Amanda Michael Plummer, ), ամերիկացի դերասանուհի ։
Կենսագրություն
Դերասաններ Քրիստաֆեր Պլամմերի և Թէմմիի դուստրն է : Հայտնի է 1991 թվականի «Թագավոր-ձկնորս» ֆիլմից։
Արտաքին հղումներ
Կատեգորիա:Անձինք այբբենական կարգով Կատեգորիա:Մարտի 23 ծնունդներ Կատեգորիա:Նյու Յորք քաղաքում ծնվածներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:«Թոնի» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Խաչիձոր (գետակ)
Խաչիձոր, գետակ Հայաստանի Սյունիքի մարզում, Կարճևան գետի աջ օժանդակը։ Սկիզբ է առնում Սուրբ Հովհաննես լեռան հարավային լանջից և Ագարակ քաղաքի հյուսիսային մասում միանում մայր գետին։ Երկարությունը՝ 3 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Կարճևան գետի վտակներ
Լարիսա (նոմոս)
Լարիսայի նոմոս (Λάρισα), տարածաշրջանային միավոր կամ նոմոս Հունաստանում, Թեսալիայի պերիֆերիայի ամենախոշոր վարչատարածքային միավորը ։
Նոմոսի վարչական կենտրոնն ու խոշորագույն քաղաքը՝ Լարիսան է՝ Հունաստանի Հանրապետության հինգերորդ խոշորագույն քաղաքը։
Աշխարհագրություն
Լարիսայի տարածաշրջանային միավորը կենտրոնական դիրք է գրավում Հունաստանի Թեսալիա երկրամասի տարածքում՝ ընդհանուր հաշվով տեղակայված լինելով երկրի հյուսիսարևելյան հատվածում։
Ներառում է 45 դիմոսներ՝ այդ թվում և Լարիսա քաղաքը, որը Մակեդոնիա պատմաշխարհագրական երկրամասի կենտրոնն է ու Հունաստանի երկրորդ խոշորագույն քաղաքը։
Զբաղեցնում է 3683 կմ քառակուսի տարածք։ Նոմոսի տարածքում գտնվում են Հունաստանի երկու խոշոր լճեր՝ Կորոնիան և Վոլվին։
Բնակչություն
Ըստ 2001 թվականի մարդահամարի տվյալների՝ Մակեդոնիայի երկրամասի Լարիսա տարածաշրջանային միավորի բնակչությունը կազմում է 279 305 մարդ։
Բնակչության խտությունը կազմում է 52,4 մարդ/կմ քառ.: Նոմոսի բնակչության հիմնական մասը հույներն են, որոնք դավանում են հույն ուղղափառություն։
Ազգային փոքրամասնություններից աչքի են ընկնում բուլղարները, ռումինացիները, ալբանացիներն ու հայերը։
Ծանոթագրություններ
Կատեգորիա:Կենտրոնական Մակեդոնիա պերիֆերիայի նոմոսներ Կատեգորիա:Հունաստանի նոմոսներ
Սիրակուզա (գավառ)
Սիրակուզա (Provincia di Siracusa), գավառ Իտալիայի Սիցիլիա ինքնավար մարզում։ Մայրաքաղաքը Սիրակուզան է, քաղաք, որը հիմնադրվել է 8-րդ դարում Կորինթոսից գաղթած հույների կողմից ։ Ունի 2109 քառ. կմ տարածք և 403,985 բնակչություն (2016 թվականի տվյալներով)։ Սիցիլիայի բնակչության 8%-ը ապրում են Սիրակուզայում։
Աշխարհագրություն և ժառանգություն
Սիրակուզա գավառը գտնվում է Իտալիայի հարավարևմտյան և Սիցիլիայի հարավարևելյան մասում։ Հյուսիսից և հյուսիս-արևմուտքից սահմանակից է Կատանիա գավառին, իսկ արևմուտքից՝ Ռագուզա գավառին, արևելքից ու հարավից՝ Հոնիականին և Միջերկրական ծովերին։ Զբաղեցնում է 2109 քառ.կմ տարածություն։ 2002 թվականին Նոտոյի, Պալացոլո Ակրեյդեի պատմական կենտրոնները և վեց այլ քաղաքներ Նոտոյի հովտում ընդգրկվել են ՅՈՒՆԵՍԿՕ-ի Համաշխարհային ժառանգության ցանկում պատմական, ճարտարապետական, գեղարվեստական և հնագիտական հետաքրքրության համար։ 1693 թվականին երկրաշարժի պատճառով ավերվում է Սիցիլիան, և վերոհիշյալ քաղաքներում լայնամասշտաբ վերակառուցում է իրակացվում, ինչի արդյունքում այսօր այդ քաղաքները հարուստ են բարոկկո ճարտարապետության նմուշներով ։ Սիրակուզայի մայրաքաղաքը կարևոր ճանապարհ է և երկաթուղային հանգույց։ Օրտիջա կղզու վրա է գտնվում Նեապոլիս պարկը, և այն կապված է ցամաքին երեք կամուրջներով ։ Կղզու վրա է գտնվում Մանիաչե ամրոցը, որը կառուցվել է Շվաբյան դարաշրջանում, և Դորիական Աթենա տաճարը, որը վերանորոգվել է նորմաների կողմից ։
Հիբլեյան լեռները գերիշխող լեռնաշղթան են գավառում, որոնք ձգվում են դեպի ափամերձ հատված։ Այստեղ սպիտակ ավազոտ լողափեր են, ժայռեր, ծոցեր և կղզյակներ ։ Հարավային ափը բաղկացած է բազմաթիվ պահպանվող տարածքներից։ Գավառում է գտնվում Սիցիլիայի ամենամեծ լիճը` Լագո դի Լենտինին, որը Եվրոպայի ամենամեծ արհեստական լիճն է ։ Նրանում բնակվում են շուրջ 150 տարբեր տեսակներ ։